ฮเวรย็อง

ฮเวรย็อง (ฮันกึล: "회령시", ) เป็นนครในจังหวัดฮัมกย็องเหนือ ประเทศเกาหลีเหนือ ตั้งอยู่ฝั่งตรงข้ามกับมณฑลจี๋หลิน ประเทศจีน โดยมีแม่น้ำตูเมนคั่นกลาง ซานเหอ (三合鎮) ในนครหลงจิ่ง เป็นเมืองของจีนที่อยู่ใกล้ที่สุดเมื่อมองจากอีกฝั่งแม่น้ำ ฮเวรย็องเป็นสถานที่เกิดของคิม จ็อง-ซุก ภริยาคนแรกของคิม อิล-ซ็อง และมารดาของคิม จ็อง-อิล แหล่งปฏิวัติฮเวรย็องถูกสร้างขึ้นเพื่อระลึกถึงสถานที่เกิดนี้

ค่ายกักกันฮเวรย็องเดิม (ควันลีโซหมายเลข 22) ตั้งอยู่ห่างออกไป  จากนคร


 ประวัติศาสตร์ 
ฮเวรย็องเป็นหนึ่งในหกป้อมค่าย (โชซ็อนกึล: 육진,  ฮันจา: 六鎭) ที่ถูกจัดตั้งขึ้นตามพระราชโองการของพระเจ้าเซจงมหาราชแห่งโชซ็อน (ค.ศ. 1418–1450) เพื่อปกป้องประชากรของพระองค์จากชาวนฺหวี่เจินกึ่งเร่ร่อนที่อาจเป็นศัตรูซึ่งอาศัยอยู่ทางตอนเหนือของแม่น้ำยาลู่ ใน ค.ศ. 1952 พื้นที่บางส่วนของฮเวรย็อง (ซึ่งในขณะนั้นเป็นอำเภอ) รวมถึงตำบลโพอึล และบางส่วนขอตำบลยงฮึงและพย็อกซ็อง ถูกผนวกเข้ากับอำเภอยูซ็อนที่เพิ่งถูกสร้างขึ้นในขณะนั้น หลังการผนวกอำเภอยูซ็อนใน ค.ศ. 1974 อำเภอยูซ็อนได้กลายเป็นอึบ และถูกเปลี่ยนชื่อเป็นเขตแรงงานยูซ็อน ต้นเดือนพฤษภาคม ค.ศ. 2007 คิม ย็อง-อิล นายกรัฐมนตรีที่ได้รับแต่งตั้งใหม่ได้ไปเยือนฮเวรย็อง ในเวลานั้น นายกรัฐมนตรีได้นำกระจกหนึ่งตู้รถไฟ (ซึ่งผลิตในเกาหลีใต้) และปูนซีเมนต์จำนวนสามตู้รถไฟมาพร้อมกับขบวนรถไฟของเขา หลังส่งมอบสินค้าให้คณะกรรมการประชาชนฮเวรย็อง เขาได้สั่งให้นครฮเวรย็องได้รับการตกแต่งและประดับประดาให้มากเท่ากับที่เมืองซึ่งเป็นสถานที่เกิดของมารดา คิม จ็อง-ซุก ควรจะเป็น

การแบ่งเขตการปกครอง
ฮเวรย็อง-ชีแบ่งออกเป็น 19 ทง (ย่าน) และ 28 รี (หมู่บ้าน):

 ย่านชุงโด
 ย่านชุงบง
 ย่านชีรย็อลพาริล
 ย่านคังอัน
 ย่านคเยริม
 ย่านคุงซิม
 ย่านมังยัง
 ย่านนัมมุน
 ย่านโอซันด็อก
 ย่านโพอึล
 ย่านแซมาอึล
 ย่านซันอบ
 ย่านเซช็อน
 ย่านชินช็อน
 ย่านซ็องช็อน
 ย่านซูบุก
 ย่านทงมย็อง
 ย่านย็อกช็อน
 ย่านยูซ็อน
 หมู่บ้านชังแท
 หมู่บ้านชังฮโย
 หมู่บ้านฮักโพ
 หมู่บ้านฮังย็อง
 หมู่บ้านฮงซัล หมู่บ้านอินเก
 หมู่บ้านเคซัง
 หมู่บ้านเคฮา
 หมู่บ้านคุลซัล
 หมู่บ้านคึมแซ็ง
 หมู่บ้านมูซัล
 หมู่บ้านนัมซัล
 หมู่บ้านโอบง
 หมู่บ้านโอรยู
 หมู่บ้านพังว็อล
 หมู่บ้านพย็อกซ็อง
 หมู่บ้านพุงซัล
 หมู่บ้านรักแซ็ง
 หมู่บ้านรย็องช็อล
 หมู่บ้านซาอึล
 หมู่บ้านชินฮึง
 หมู่บ้านซ็องบุง
 หมู่บ้านซ็องดง
 หมู่บ้านซงฮัง
 หมู่บ้านแทดง
 หมู่บ้านท็อกฮึง
 หมู่บ้านว็อนซัล
 หมู่บ้านย็องซู

เศรษฐกิจ
อุตสาหกรรมหลักของฮเวรย็องคือเครื่องจักรเหมืองแร่และโรงงานกระดาษ พื้นที่นี้ประกอบด้วยเหมืองจำนวนมาก ตามรายงานของสื่อ ใน ค.ศ. 2017 ผู้อยู่อาศัยทั่วไปในฮเวรย็องได้รับไฟฟ้า 3–4 ชั่วโมงต่อวัน อย่างไรก็ตาม ผู้คนจำนวนมากไม่มีไฟฟ้าใช้เลย

ความไม่สงบ
มีรายงานว่าเมื่อวันที่ 24 กันยายน ค.ศ. 2008 มีผู้อยู่อาศัยในฮเวรย็องเพียงประมาณ 20% เท่านั้นที่เข้าร่วมโครงการฝึกอบรมการป้องกันพลเรือนที่จัดขึ้นในฮเวรย็อง ส่วนอีก 80% ที่เหลือคาดว่าอยู่บ้านหรือดูแลพื้นที่สวนส่วนตัว เพื่อเป็นการลงโทษ เจ้าหน้าที่จากการป้องกันพลเรือนสั่งให้ผู้ที่ไม่เข้าร่วมชำระเงินจำนวน 5,000 วอนเกาหลีเหนือ อย่างไรก็ตาม ค่าปรับนี้ถูกเพิกเฉยเป็นส่วนใหญ่North Korea Today, No. 28. (2008). Research Institute for North Korean society.

อุทกภัย ค.ศ. 2016
เมื่อวันที่ 29 สิงหาคม ค.ศ. 2016 ผลจากพายุไต้ฝุ่นไลออนร็อกทำให้แม่น้ำตูเมนเกิดน้ำท่วม ส่งผลให้ผู้อยู่อาศัยจำนวนมากไร้ที่อยู่อาศัยและก่อให้เกิดความเสียหายต่อทรัพย์สินอย่างมาก ผู้อยู่อาศัยที่พลัดถิ่นได้ย้ายไปยังประเทศจีน

ภูมิอากาศ
ฮเวรย็องมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน: Dwb)

 ดูเพิ่ม 
รายชื่อนครในประเทศเกาหลีเหนือ
ภูมิศาสตร์เกาหลีเหนือ

 อ้างอิง 

 อ่านเพิ่ม 
Dormels, Rainer. North Korea's Cities: Industrial facilities, internal structures and typification. Jimoondang, 2014. 


 แหล่งข้อมูลอื่น 

Hoeryong City picture album ที่ เนนารา
Location of the four forts and the six posts
Hoeryong Hotel 회령려관 - the only hotel in Hoeryong that accommodates foreigners

หมวดหมู่:นครในจังหวัดฮัมกย็องเหนือ
หมวดหมู่:นครในประเทศเกาหลีเหนือ